section_heading: Povijest sastava
paragraph_text: Sastav su 1995. osnovali Fred Durst, Sam Rivers i Rob Waters. Međutim, ubrzo nakon objavljivanja prve demosnimke Mental Aquaducts, Waters napušta sastav, a na prijedlog Riversa zamjenjuje ga Wes Borland. Počeli su nastupati u Jacksonvillu, te su svirali i uz sastav Korn, s kojim će surađivati u budućnosti. Na koncertu Garbagea, Durst upoznaje Jordana Schura, te sastav potpisuje za njegovu izdavačku kuću Flip Records.